LĪGUMS Nr. ____________
par rehabilitācijas skrejceļa ar pacienta ķermeņa svara redukcijas sistēmu piegādi un uzstādīšanu
Rīgā, 
2017. gada 12. jūlijā

SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038, kuru saskaņā ar 2017. gada 20. jūnija pilnvaru Nr. A1/1.1-18/17/28 pārstāv valdes loceklis Kaspars Plūme un valdes loceklis Artūrs Bērziņš, turpmāk līguma tekstā – „Pasūtītājs”, no vienas puses, un 

SIA „Arbor Medical Korporācija”, reģistrācijas Nr.40003547099, juridiskā adrese Meistaru iela 7, Valdlauči, Ķekavas novads LV-1076, kuru saskaņā ar statūtiem pārstāv valdes locekle Dace Rātfeldere, turpmāk līguma tekstā – „Piegādātājs”, no otras puses, abi kopā turpmāk līguma tekstā – „Puse (-es)”,

pamatojoties uz Pasūtītāja rīkotā iepirkuma „Rehabilitācijas skrejceļa ar pacienta ķermeņa svara redukcijas sistēmu piegāde un uzstādīšana”, identifikācijas Nr. RAKUS 2017/42M, rezultātiem noslēdz šādu līgumu (turpmāk tekstā „Līgums”): 

1. LĪGUMA PRIEKŠMETS

1.1. Pasūtītājs pasūta, bet Piegādātājs apņemas piegādāt un uzstādīt rehabilitācijas skrejceļu ar pacienta ķermeņa svara redukcijas sistēmu, turpmāk kopā Līguma tekstā – „Iekārta”, atbilstoši Līguma pielikumam Nr.1 „Tehniskais piedāvājums” un saskaņā ar Latvijas Republikā spēkā esošajiem normatīvajiem aktiem.
2. LĪGUMA SUMMA UN NORĒĶINU KĀRTĪBA

2.1. Līguma summa bez pievienotās vērtības nodokļa (turpmāk – „PVN”) ir līdz 23 999,00 EUR (divdesmit trīs tūkstoši deviņi simti deviņdesmit deviņi euro). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. 

2.2. Līguma summā ietilpst Iekārtas piegāde un uzstādīšana atbilstoši Līgumam un tā pielikumiem, visi piegādes izdevumi, nodokļi un nodevas, kā arī visi citi izdevumi, kas saistīti ar Iekārtas piegādi, uzstādīšanu, konfigurēšanu, pirmreizējo funkciju atbilstības testēšanu un elektrodrošības pārbaužu veikšanu, tehniskajām apkopēm un remontu garantijas laikā. Pasūtītājam nav pienākuma veikt nekādus citus papildu maksājumus.

2.3. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.

2.4. Pasūtītājs veic samaksu Piegādātājam 30 (trīsdesmit) kalendāro dienu laikā pēc Līguma 4.1.punktā noteiktā nodošanas-pieņemšanas akta abpusējas parakstīšanas un rēķina saņemšanas. 

2.5. Maksājumu Pasūtītājs veic ar pārskaitījumu uz Piegādātāja Līgumā norādīto bankas kontu.

2.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
2.7. Īpašuma tiesības uz Iekārtu pāriet no Piegādātāja uz Pasūtītāju pēc Iekārtas pilnas apmaksas.
3. IEKĀRTU PIEGĀDE UN UZSTĀDĪŠANA
3.1. Iekārta tiek piegādāta un uzstādīta Pasūtītāja telpās stacionārā „Gaiļezers” Hipokrāta ielā 2, Rīgā. 
3.2. Iekārtas piegādi un uzstādīšanu Piegādātājs veic ne vēlāk kā 4 (četru) nedēļu laikā no Līguma spēkā stāšanās brīža.  

3.3. Iekārtas piegāde un uzstādīšana ir uzskatāma par pabeigtu tad, kad Iekārta ir nogādāta un uzstādīta Līguma 3.1.punktā norādītajā piegādes vietā, Iekārta ir konfigurēta, tai ir veikta pirmreizējā funkciju atbilstības testēšana un elektrodrošības pārbaudes, Pasūtītājam ir iesniegti minēto pārbaužu protokoli, kā arī ir parakstīts Līguma 4.1.punktā norādītais nodošanas-pieņemšanas akts.
4. PASŪTĪTĀJA TIESĪBAS UN PIENĀKUMI
4.1. Pasūtītājs pieņem 1.1. punktā noteikto Iekārtu Piegādātāja pārstāvja klātbūtnē, par ko Puses sastāda un paraksta Iekārtas nodošanas-pieņemšanas aktu.
4.2. Ja, veicot Iekārtas pieņemšanu, atklājas trūkumi, bojājumi vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda defektu aktu, kuru iesniedz Piegādātājam. Pasūtītājs paraksta Līguma 4.1.punktā norādīto nodošanas-pieņemšanas aktu tikai pēc tam, kad Piegādātājs ir pilnībā novērsis defektu aktā norādītos trūkumus, bojājumus un neatbilstības. 

4.3. Pasūtītāja atbildīgā persona (ar tiesībām parakstīt Līgumā noteikto nodošanas-pieņemšanas aktu) ir Illa Mihejeva, tālr. 67042619, e-pasts illa.mihejeva@aslimnica.lv 
5. PIEGĀDĀTĀJA TIESĪBAS UN PIENĀKUMI

5.1. Piegādātājs apņemas piegādāt Iekārtu atbilstoši ražotāja noteiktajai komplektācijai, veikt tās uzstādīšanu un konfigurēšanu atbilstoši ražotāja noteiktajam tehnoloģiskajam procesam, nodrošināt Iekārtas pirmreizējo funkciju atbilstības testēšanu un elektrodrošības pārbaudes, iesniegt Pasūtītājam minēto pārbaužu protokolus atbilstoši Latvijas Republikā spēkā esošajiem normatīvajiem aktiem, kā arī izpildīt Līgumu saskaņā ar Līguma noteikumiem.
5.2. Piegādātājs apņemas nodrošināt Iekārtas piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām.
5.3. Piegādātājs apņemas Iekārtas piegādes un uzstādīšanas darbu veikšanas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, traucējumus elektropiegādē u.tml.
5.4. Piegādātājs saskaņo ar Pasūtītāju Iekārtas piegādes, uzstādīšanas, pārbaužu veikšanas laikus ne vēlāk kā 2 (divas) darba dienas pirms konkrētās darbības uzsākšanas. 
5.5. Līguma 4.2.punktā norādītajā defektu aktā konstatētos trūkumus, bojājumus un neatbilstības Piegādātājs bez maksas novērš 10 (desmit) darba dienu laikā pēc defektu akta saņemšanas. Defekta akts tiek uzskatīts par saņemtu dienā, kad tas nodots personīgi Piegādātāja atbildīgajai personai, vai 7. (septītajā) dienā pēc tā nodošanas pastā nosūtīšanai Piegādātājam. Defektu aktā norādītais pārkāpumu novēršanas termiņš nav uzskatāms par 3.2.punktā noteiktā termiņa pagarinājumu.
5.6.  Piegādātājam ir jāsniedz Pasūtītājam nepieciešamā informācija par Iekārtas ekspluatācijas noteikumiem un citiem Iekārtas apkalpošanas noteikumiem, kā arī jāiesniedz Pasūtītājam Iekārtas lietošanas instrukcija latviešu valodā. 
5.7. Piegādātāja atbildīgā persona ir Andrejs Vētra, tālr.: 22002076, e-pasts: andrejs.vetra@arbor.lv
6. GARANTIJAS 
6.1. Piegādātājs garantē, ka piegādātā un uzstādītā Iekārta būs ražota ne agrāk kā gadu pirms piegādes brīža, būs jauna (nelietota), augstas kvalitātes un atbildīs Pasūtītāja tehniskajā specifikācijā izvirzītajām prasībām, kā arī visu to Latvijas Republikā spēkā esošo normatīvo aktu prasībām, kas uz to attiecas.

6.2. Piegādātājs nodrošina piegādātajai un uzstādītajai Iekārtai 24 (divdesmit četru) mēnešu garantiju no Iekārtas pieņemšanas brīža saskaņā ar Līguma 4.1.punktu. 
6.3. Garantijas laikā Piegādātājs veic regulāras bezmaksas Iekārtas pārbaudes un tehniskās apkopes atbilstoši Iekārtas ražotāja noteiktajam.
6.4. Garantijas laikā Piegādātājs bez maksas veic Iekārtas remontu vai nomaiņu 10 (desmit) darba dienu laikā pēc Pasūtītāja telefoniska izsaukuma saņemšanas brīža. 
6.5. Ja Pušu starpā rodas strīds par to, vai defekti ir radušies nepareizas ekspluatācijas rezultātā, Puses pieaicina neatkarīgu ekspertu. Eksperta pakalpojumu izmaksas sedz tā Puse, kuras viedoklim eksperts nav piekritis.
7. PUŠU ATBILDĪBA UN DOMSTARPĪBU RISINĀŠANAS KĀRTĪBA

7.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem.

7.2. Ja Pasūtītājs kavē Līguma 2.4.punktā noteikto maksājuma termiņu, tad Piegādātājam ir tiesības pieprasīt no Pasūtītāja līgumsodu 0,05% (nulle, komats, nulle pieci procenti) apmērā no Piegādātājam neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas.

7.3. Par Līguma 3.2.punktā noteiktā termiņa kavējumu Pasūtītājam ir tiesības pieprasīt no Piegādātāja līgumsodu 0,05% (nulle, komats, nulle pieci procenti) apmērā no Līguma summas, kas noteikta Līguma 2.1.punktā, par katru nokavēto dienu, bet ne vairāk kā 10% (desmit procenti) apmērā no Līguma summas. 

7.4. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja no Līguma neizriet citādi.

7.5. Iekārtas nejaušas nozaudēšanas vai bojāejas risks, un ar to saistītie zaudējumi gulstas uz Piegādātāju līdz Iekārtas pieņemšanas brīdim saskaņā ar Līguma 4.1.punktu.

7.6. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu ceļā. Ja Puses nepanāk vienošanos sarunu ceļā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.

8. LĪGUMA SPĒKĀ ESAMĪBAS NOSACĪJUMI

8.1. Līgums stājas spēkā ar tā abpusējas parakstīšanas brīdi un ir spēkā līdz savstarpējo saistību pilnīgai izpildei. 
8.2. Pasūtītājam ir tiesības nekavējoties vienpusēji izbeigt Līgumu, ja Piegādātājs neievēro Līguma noteikumus. 
9. NEPĀRVARAMA VARA

9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).

9.2. Pusei, kas nokļuvusi Force Majeure apstākļos, bez kavēšanās, bet ne vēlāk kā 5 (piecu) darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos to šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

9.3. Ja Force Majeure dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.

10. NOBEIGUMA NOTEIKUMI

10.1. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvarotu personu) parakstīti.

10.2. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.

10.3. Ja kādai no Pusēm tiek mainīta atrašanās vieta, banku rekvizīti, tad tā 5 (piecu) darba dienu laikā rakstiski paziņo par to otrai Pusei. 
10.4. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
10.5. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.

10.6. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.

10.7. Līgums sastādīts uz 4 (četrām) lapām 2 (divos) eksemplāros. Katram Līguma eksemplāram pievienots Pielikums Nr.1 „Tehniskais piedāvājums” uz 1 (vienas) lapas. Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.

11. PUŠU REKVIZĪTI UN PARAKSTI
	PASŪTĪTĀJS:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805

______________________________
K.Plūme
______________________________
A.Bērziņš


	PIEGĀDĀTĀJS:

SIA „Arbor Medical Korporācija”
Reģ. Nr. 40003547099

Banka: AS Swedbank
Bankas kods: HABALV22

Konta Nr.LV98HABA0551000850592

_____________________________

D. Rātfeldere



Pielikums Nr. 1
TEHNISKAIS PIEDĀVĀJUMS
	1
	Rehabilitācijas skrejceļš Lode Vliant 2 Rehab (Nīderlande) 

	1.1
	Minimālais skrejceļa lietošanas ātrums ir 0,1 km/h 

	1.2
	Maksimālais skrejceļa lietošanas ātrums 12 km/h 

	1.3
	Regulējams skrejceļa sagāzuma leņķis 0 - 25% (regulēšana notiek ar elektromotoru, kontrolējot leņķi no vadības paneļa) 

	1.4
	Sagāzuma regulēšanas solis 0,5% 

	1.5
	Maksimālais pacienta svars 225 kg 

	1.6
	Ierīcei ir šādas ārējā savienojuma iespējas - USB un RS232 

	1.7
	Skrejceļa skriešanas virsmas garums ir 150 cm 

	1.8
	Skrejceļa skriešanas virsmas platums ir 50 cm 

	1.9
	Skriešanas virmas augstums no grīdas ir 17 cm 

	1.10
	Kopējais ierīces garums ir 213 cm

	1.11
	Kopējais ierīces platums ir 76 cm 

	1.12
	Vadības panelis ar skārienjūtīgu ekrānu ( 7") 

	1.13
	Vadības panelī var saglabāt 50 individuālus treniņa protokolus 

	1.14
	Vadības panelī jāattēlo vismaz sekojoša informācija:
- aktuālais un mērķa leņķis
- aktuālais un mērķa ātrums
- distance
- laiks
- enerģija
- režīms
- sirdsdarbība

	1.15
	Pulsa modulis, kurš nodrošina sirdsdarbības frekvences attēlošanu uz kontroles paneļa ekrāna un sirdsdarbības kontrolētu treniņa protokolu lietošanu. Komplektā ar bezvadu sensoru (krūšu jostu) 

	1.16
	Ierīce aprīkota ar avārijas apturēšanas slēdzi un avārijas apturēšanas siksnu (stiprina pie pacienta ķermeņa un kritiena gadījumā aptur ierīci)

	1.17
	Ierīce aprīkota ar regulējamiem sānu rokturiem regulējami šādā amplitūdā:
- augstumā no ne augstāk kā 79.1 cm līdz ne zemāk kā 95.4 cm
- platumā no ne platāk kā 44 cm līdz ne šaurāk par 97.5 cm 

	1.18
	Ierīces svars nevar pārsniegt 149 kg

	1.19
	Maksimālā jauda ko patērē ierīces elektromotors ir 1.8 kW

	1.20
	Ierīce aprīkota ar Iebraukšanas plāksni  

	2
	Mobila pacienta svara redukcijas sistēma Lode BWSS (Nīderlande) 

	2.1
	Sistēma paredzēta daļējai pacienta ķermeņa svara redukcijai 

	2.2
	Ierīce aprīkota ar drošības siksnu, kura nepieļauj pacienta krišanu un savainošanos

	2.3
	Svara redukciju nodrošina atsperu sistēma

	2.4
	Svara redukcijas regulēšanas solis ir 0.1 kg 

	2.5
	Maksimālā svara redukcija ir 80 kg 

	2.6
	Maksimālais celšanas svars (kad ierīci izmanto pacienta pacelšanai) ir160 kg

	2.7
	Ierīces garums 160 cm 

	2.8
	Ierīces platums 142 cm 

	2.9
	Ierīces augstums 250 cm 

	2.10
	Ierīces iekšējais platums 110 cm 

	2.11
	Maksimālais pacienta garums 215 cm 

	2.12
	Uz ierīces pamatnes rāmja, katrā pusē jābūt sēdeklim (lai nodrošinātu terapeitam ērtu pozīciju situācijās kad nepieciešams pozicionēt pacienta kājas). Sēdekļiem jābūt regulējamiem pa pamatnes rāmi un rotējamiem. 

	2.13
	Ierīces komplektācijā jābūt vismaz 3 izmēru pacienta siksnām, svara redukcijas nodrošināšanai

	2.14
	Svara redukcijai jābūt regulējamai ar lietotājam ērtu vadības pulti, uz kuras jābūt attēlotiem iestatītajiem parametriem.

	2.15
	Ierīce ir mobila - tā aprīkota ar riteņiem un ir brīvi pārvietojama 


2

